input: VYKONÁVACIE ROZHODNUTIE RADY 2014/216/SZBP
  zo 14. apríla 2014,
  ktorým sa vykonáva rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine
  RADA EURÓPSKEJ ÚNIE,
  so zreteľom na Zmluvu o Európskej únii, a najmä na jej článok 31 ods. 2,
  so zreteľom na rozhodnutie Rady 2014/119/SZBP z 5. marca 2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (1), a najmä na jeho článok 2 ods. 1,
  keďže:
  (1)
  Rada 5. marca 2014 prijala rozhodnutie 2014/119/SZBP.
  (2)
  Do zoznamu osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe k rozhodnutiu 2014/119/SZBP, by sa mali zaradiť ďalšie osoby.
  (3)
  Okrem toho by sa v prípade troch osôb, ktoré sa uvádzajú v zozname v prílohe k rozhodnutiu 2014/119/SZBP, mali zmeniť informácie o totožnosti.
  (4)
  Príloha k rozhodnutiu 2014/119/SZBP by sa preto mala zodpovedajúcim spôsobom zmeniť,
  PRIJALA TOTO ROZHODNUTIE:
  Článok 1
  Osoby zaradené do zoznamu v prílohe I k tomuto rozhodnutiu sa dopĺňajú do zoznamu uvedeného v prílohe k rozhodnutiu 2014/119/SZBP.
  Článok 2
  Príloha k rozhodnutiu 2014/119/SZBP sa týmto mení tak, ako sa uvádza v prílohe II k tomuto rozhodnutiu.
  Článok 3
  Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
  V Luxemburgu 14. apríla 2014